**Érdi SZC Kossuth Zsuzsanna Szakképző Iskola és Kollégium**

**OM: 520243**

**Iskolánk a technikumi tanulmányi területeken (0301-0304) kéri a jelentkezőktől a magyar nyelvi és a matematika központi írásbeli vizsga eredményét.**

**A felvételi pontszám a technikumi tanulmányi területeken két részből adódik össze:**

* hozott pontszám,
* központilag kiadott egységes magyar nyelvi és matematika írásbeli vizsga eredménye.

Pontszámítás:

Hozott pontszám: magyar nyelv, magyar irodalom, matematika, történelem és idegen nyelv 7. osztály év végi, és 8. osztály első félévi tantárgyi osztályzatok összegének kétszerese, ami maximálisan 100 pont.

Írásbeli vizsga alapján: maximum 100 pont szerezhető (tantárgyanként 50 pont).

**A szakképzőiskolai tanulmányi területeken (0305-0309) a felvétel a tanulmányi eredmények alapján történik.**

**A szakképzőiskolai tanulmányi területek felvételi pontszámítása:**

Magyar nyelv, magyar irodalom, matematika, történelem és idegen nyelv 7. osztály év végi, és 8. osztály első félévi tantárgyi osztályzatok összegének kétszerese, ami maximálisan 100 pont.

**A jelentkezők rangsorolása a felvételi pontszámok alapján történik.**

**Azonos pontszám esetén** a következő szempontokat vesszük figyelembe a rangsoroláshoz:

* halmozottan hátrányos helyzet,
* lakóhely (a dabasi tanulókat előnyben részesítjük),
* az iskolánkban megjelölt tanulmányterületek száma (előnyben részesítjük a több tanulmányterületet megjelölt tanulókat),
* pontszám összetevői (előny a központi felvételin szerzett magasabb pontszám).